cyanic-selkie/wikianc huggingface dataset:
Κάλαμος Αττικής
Διοικητικές μεταβολές
Ο Κάλαμος μετά την απελευθέρωση του ελληνικού κράτους μετονομάστηκε προσωρινά σε Περαία και αποτέλεσε έδρα του νεοσύστατου Δήμου Περαίας. Μετά το 1840 έδρα του δήμου έγινε ο Ωρωπός ενώ μετά το 1871 η Σκάλα Ωρωπού (ο δήμος μετονομάστηκε σε δήμο Ωρωπού). Το 1912 σχηματίστηκε η κοινότητα Καλάμου με έδρα τον Κάλαμο η οποία συμπεριέλαβε και τον παραλιακό οικισμό των Αγίων Αποστόλων. Η κοινότητα αναγνωρίστηκε σε δήμο το 2007. Από την 1η Ιανουαρίου του 2010 ο Κάλαμος εντάχθηκε στον νέο δήμο Ωρωπού.
Άνεμος (βοηθητικό βάσης)
Άνεμος (Βοηθητικό Βάσης) / ΒΒ-16, Α-469
Ναυπηγήθηκε στη Γερμανία στα ναυπηγεία ‘Germany – Umbay NG 186 Travewetet – Luebeck’. Παραχωρήθηκε το 1959 στα πλαίσια της Γερμανικής Βοήθειας. Αρχικά χρησιμοποιήθηκε σαν βοηθητικό βάσης και από τις 2 Ιουλίου 1968 στην Υδρογραφική υπηρεσία ως Υδρογραφικό εγγύς ακτών. Παροπλίστηκε στις 20 Ιανουαρίου 1977 και αντικαταστήθηκε από το ‘ΜΑΛΛΙΟΠΟΥΛΟΣ’.
Ανεμος (βοηθητικό βάσης)
Βιοτεχνολογία
Βιοτεχνολογία χαρακτηρίζεται η τεχνολογία των βιολογικών διεργασιών με χρήση οργανισμών, κυρίως μικροοργανισμών, μερών και προϊόντων επεξεργασιών τους όπως ένζυμα, δευτερογενείς μεταβολίτες και αντισώματα, για την παραγωγή χρήσιμων ή εμπορικά αξιοποιήσιμων προϊόντων και για την παροχή υπηρεσιών προς όφελος του ανθρώπου.
Αν και ως όρος η βιοτεχνολογία είναι πρόσφατος, ως δραστηριότητα είναι τόσο παλιά όσο και η παραγωγή μπύρας από τη ζύμωση κριθαριού και η παραγωγή ψωμιού πριν 9.000 χρόνια στη Βαβυλώνα. Η σημερινή βιοτεχνολογία αξιοποιεί τα σύγχρονα επιτεύγματα της μοριακής βιολογίας και χρησιμοποιεί ένα πλήθος τεχνικών, στις οποίες συμπεριλαμβάνονται η γενετική μηχανική (ανασυνδυασμένο DNA), μέθοδοι ιστομηχανικής και καλλιεργειών κυττάρων σε μεγάλη κλίμακα, η αλυσιδωτή αντίδραση πολυμεράσης (PCR) κλπ.
Έχει πλήθος εφαρμογών στις επιστήμες υγείας, την Γεωπονική επιστήμη, την προστασία του περιβάλλοντος (π.χ. χρήση της στη διαχείριση αποβλήτων), στη γεωργία, στην κτηνοτροφία, την διατροφή του ανθρώπου, τα τρόφιμα και στη βιομηχανία. Από κοινού με τη βιοϊατρική τεχνολογία, η οποία αφορά την ανάπτυξη τεχνολογιών με εφαρμογές στην ιατρική, η βιοτεχνολογία αποκαλείται ορισμένες φορές βιολογική μηχανική.
Πεδία εφαρμογής της Βιοτεχνολογίας
Βιοτεχνολογία υγείας (κόκκινη βιοτεχνολογία)
Η βιοτεχνολογία υγείας εστιάζει σε έρευνα για την ανακάλυψη και την παραγωγή νέων τρόπων διάγνωσης ασθενειών και εξατομικευμένες θεραπείες μέσα από την χρήση μονοκλωνικών αντισωμάτων και ανοσοπροσδιορισμού, δημιουργία καινοτόμων φαρμάκων με την εκτεταμένη μελέτη πρωτεϊνών (πρωτεομική), την αντιμετώπιση σύγχρονων ασθενειών και την βελτίωση του βιοτικού επιπέδου και της διατροφής του ανθρώπου από την μελέτη τον μεταβολιτών του (μεταβολομική).
Η βιοτεχνολογία χρησιμοποιείται εκτεταμένα τα τελευταία χρόνια για την αντιμετώπιση χρόνιων και επικίνδυνων ασθενειών όπως ο καρκίνος, η λευχαιμία, τα αυτοάνοσα νοσήματα κλπ.
Βιοτεχνολογία γεωπονίας (πράσινη βιοτεχνολογία)
Η βιοτεχνολογία στη γεωπονία εστιάζει στην διαχείριση του γενετικού υλικού για την δημιουργία διαγονιδιακών οργανισμών (ΓΤΟ) που φέρουν επιθυμητά χαρακτηριστικά, ξεπερνώντας τις συμβατικές χρονοβόρες και προβληματικές μεθόδους βελτίωση. Αποτέλεσμα είναι να δημιουργηθούν φυτά ανθεκτικά σε διάφορες ασθένειες και καταπονήσεις, πιο παραγωγικά, με λιγότερες απαιτήσεις σε νερό και φυτά "πράσινα εργοστάσια" παραγωγής μιας πληθώρας φυσικών προϊόντων για φαρμακευτικά σκευάσματα και πρώτης ύλης για ενέργεια. Ακόμη ένας κλάδος της βιοτεχνολογίας, η βιοτεχνολογία αναπαραγωγής, χρησιμοποιείται για τον ελεγχόμενο πολλαπλασιασμό παραγωγικών ζώων μέσα από την τεχνητή σπερματέγχυση, κρυοδιατήρηση γενετικού υλικού, συγχρονισμό οίστρων, συλλογή και μεταφορά εμβρύων, in vitro παραγωγή εμβρύων, επιλογή φύλου, κλωνοποίηση, διχοτόμηση και δημιουργία βελτιωμένων ζωοτροφών και διαγονιδιακών ζώων που φέρουν επίσης πλεονεκτικά γνωρίσματα όπως αυξημένη παραγωγικότητα σε γάλα, αυξημένη αντιπαράθεση σε παράσιτα και ασθένειες. Τέλος η γεωπονική βιοτεχνολογία στοχεύει στη χρήση τεχνικών ελεγχόμενου μικροπολλαπλασιασμού φυτών απαλλαγμένα από ιούς και στη δημιουργία φυτοφαρμάκων φιλικότερα στο περιβάλλον.
Βιοτεχνολογία βιομηχανίας (λευκή βιοτεχνολογία)
Είναι ο κλάδος της βιοτεχνολογίας που σχετίζεται με το σχεδιασμό μεγάλων εγκαταστάσεων παραγωγής προϊόντων από γενετικά τροποποιημένους ή όχι μικροοργανισμούς. Συνδυάζει της γνώσης της μικροβιολογίας, της βιοχημικής μηχανικής και της ενζυμομηχανικής για την παραγωγή σε μεγάλες ποσότητες προϊόντων σε πολλές κατηγορίες βιομηχανιών, όπως βιομηχανίες τροφίμων (οίνος, ζύθος, αλκοολούχα ποτά, βρώσιμα έλαια, αρτοποιία, ζωοκομικά προϊόντα, προϊόντων φρούτων και πρωτεϊνικών προϊόντων), οι βιομηχανίες ιατρικών φαρμάκων (παρασκευή στεροειδών, αμινοξέων, θρομβολυτικών ενζύμων κ.α.) και άλλες βιομηχανίες χαρτοποιίας, υφαντουργίας, βυρσοδεψίας και χημικών σκευασμάτων. Αρκετές εφαρμογές των ενζύμων και γενικά των βιομορίων υπάρχουν στην ανάλυση για τον ποσοτικό και ποιοτικό προσδιορισμό διαφόρων ουσιών στον άνθρωπο και το περιβάλλον καθώς επίσης και στην δημιουργία βιοαισθητήρων.
Βιοτεχνολογία εκπαίδευσης (πορτοκαλί βιοτεχνολογία) εφαρμόζεται για τη διάδοση της βιοτεχνολογίας και της κατάρτισης στον τομέα αυτό. Αναπτύσσει πολυεπιστημονική και διεπιστημονική υλικών και εκπαιδευτικών στρατηγικών που αφορούν θέματα βιοτεχνολογίας (π.χ. Παραγωγή ανασυνδυασμένης πρωτεΐνης) προσβάσιμα σε ολόκληρη την κοινωνία, συμπεριλαμβανομένων των ατόμων με ειδικές ανάγκες, όπως τα άτομα με προβλήματα ακοής ή / και διαταραχές της όρασης. Επιδιώκει επίσης να ενθαρρύνει, να εντοπίσει και να προσελκύσει ανθρώπους με επιστημονικό προσανατολισμό και υψηλές ικανότητες / χαρισματικότητα για τη βιοτεχνολογία.
Εξωτερικοί Σύνδεσμοι
Κατηγορία:Τεχνολογία
Αύγουστος Φρειδερίκος του Σάσσεξ
Ο Αύγουστος Φρειδερίκος (αγγλ. Augustus Frederick, 27 Ιανουαρίου 1773 - 21 Απριλίου 1843) από τον Οίκο των Γουέλφων-Αννοβέρου ήταν Δούκας του Σάσσεξ.
Βιογραφία
Ήταν ο έκτος γιος και το ένατο τέκνο του Γεωργίου Γ΄ του Ηνωμένου Βασιλείου και της Καρλόττας, κόρης του Καρόλου Λουδοβίκου Φρειδερίκο του Μεκλεμβούργου.
Γεννήθηκε στα Ανάκτορο Μπάκιγχαμ του Λονδίνου. Σπούδασε στο Πανεπιστήμιο του Γκέττινγκεν. Χαρακτηριζόταν από φιλελεύθερες ιδέες όπως η αναδιάρθρωση της Βουλής, η κατάργηση του δουλεμπορίου, η ελευθερία των Καθολικών και η αναίρεση φραγμών στα δικαιώματα των Εβραίων και των Άγγλων Διαμαρτυρομένων.
Οικογένεια
Νυμφεύτηκε πρώτα το 1793 μυστικά στη Ρώμη την Ωγκάστα Μάρρεϋ, κόρη του Τζον Μάρρευ, Κόμη του Ντάνμορ. Ξαναπαντρεύτηκαν οκτώ μήνες μετά, το ίδιο έτος, στο Ναό του Αγίου Γεωργίου της περιοχής Ουέστμινστερ. Στα τέκνα τους έδωσαν το επώνυμο Έστε, κοινού προγονικού οίκου του ζεύγους:
Ο πατέρας του το 1794 ακύρωσε το γάμο. Το 1830 απεβίωσε η Ωγκάστα και ο Αύγουστος Φρειδερίκος έκανε το 1831 δεύτερο γάμο με την Σεσίλια Άντεργουντ Μπάγκιν, κόρη του Άρθουρ Γκορ, Κόμη του Άρραν· δεν απέκτησαν απογόνους. Η σύζυγός του έλαβε τον τίτλο της Δούκισσας του Ινβερνές.
Ήταν ο αγαπημένος θείος της Βικτωρίας του Ηνωμένου Βασιλείου και την συνόδευσε στην εκκλησία στο γάμο της με τον Αλβέρτο της Σαξονίας-Κοβούργου-Γκότα το 1840.
Πηγές
Κατηγορία:Οίκος του Αννόβερου
Πράσινη Επανάσταση
μικρογραφία|Διάφορες τεχνολογίες όπως εντομοκτόνα, φυτοκτόνα, και λιπάσματα, καθώς και νέες ποικιλίες καλλιεργειών υψηλής απόδοσης χρησιμοποιήθηκαν μετά τον Δεύτερο Παγκόσμιο Πόλεμο για να αυξήσουν σημαντικά την παγκόσμια παραγωγής τροφής.
Η Πράσινη Επανάσταση, γνωστή και ως Τρίτη Αγροτική Επανάσταση , ήταν μια περίοδος πρωτοβουλιών μεταφοράς τεχνολογίας που σημείωσαν σημαντική αύξηση των καλλιεργειών και της γεωργικής παραγωγής. Αυτές οι αλλαγές στη γεωργία ξεκίνησαν στις ανεπτυγμένες χώρες στις αρχές του 20ού αιώνα και εξαπλώθηκαν παγκοσμίως μέχρι τα τέλη της δεκαετίας του 1980. Στα τέλη της δεκαετίας του 1960, οι αγρότες άρχισαν να ενσωματώνουν νέες τεχνολογίες όπως ποικιλίες δημητριακών υψηλής απόδοσης, ιδιαίτερα το νάνο σιτάρι και το ρύζι , και την ευρεία χρήση χημικών λιπασμάτων(για να παράγουν τις υψηλές τους αποδόσεις, οι νέοι σπόροι απαιτούν πολύ περισσότερο λίπασμα από τις παραδοσιακές ποικιλίες  ), φυτοφάρμακα και ελεγχόμενη άρδευση.
Η γεωργία είδε επίσης την υιοθέτηση νεότερων μεθόδων καλλιέργειας, συμπεριλαμβανομένης της μηχανοποίησης. Αυτές οι αλλαγές εφαρμόστηκαν συχνά ως ένα πακέτο πρακτικών που αποσκοπούσαν στην αντικατάσταση της παραδοσιακής γεωργικής τεχνολογίας. Αυτές οι ακριβότερες τεχνολογίες παρέχονταν συχνά σε συνδυασμό με δάνεια που εξαρτώνταν από αλλαγές πολιτικής που πραγματοποιούνταν από τις αναπτυσσόμενες χώρες που τις υιοθέτησαν, όπως η ιδιωτικοποίηση της παραγωγής και διανομής λιπασμάτων που προηγουμένως γινόταν μέσω δημόσιων διαύλων.
Μελέτες δείχνουν ότι η Πράσινη Επανάσταση συνέβαλε στη ευρεία μείωση της φτώχειας, απέτρεψε την πείνα για εκατομμύρια, αύξησε τα εισοδήματα, μείωσε τις εκπομπές αερίων του θερμοκηπίου, μείωσε τη χρήση γης για τη γεωργία και συνέβαλε στη μείωση της βρεφικής θνησιμότητας.
Κατηγορία:Οικολογία Κατηγορία:Βιομηχανική γεωργία
Τραγούδι
Τραγούδι ονομάζεται η μουσική σύνθεση που περιλαμβάνει την ανθρώπινη φωνή, συνήθως συνοδευόμενη από μουσικά όργανα, η οποία εκτελεί στίχους. Το τραγούδι εκτελείται σε προκαθορισμένες νότες και με συγκεκριμένη μελωδία, από ένα, δύο (ντουέτο), τρία (τρίο) ή περισσότερα (συγκρότημα ή χορωδία) άτομα, που ονομάζονται τραγουδιστές ή τραγουδίστριες.
Οι στίχοι των τραγουδιών είναι συνήθως ποιητικής μορφής, με ομοιοκαταληξία ή και χωρίς, σε πρόζα. Θεματολογικά, μπορεί να σχετίζονται με τα συναισθήματα (κυρίως την αγάπη, τη θλίψη και τον θυμό), την κοινωνία, την πολιτική, και την θρησκεία.
Η κατηγοριοποίηση των τραγουδιών γίνεται με τη διάκριση των μουσικών ειδών. Άλλος τρόπος διαχωρισμού των τραγουδιών είναι αυτός της χρονολογικής προέλευσης, των μουσικών οργάνων, της στιχουργικής θεματολογίας και της μελωδίας που χρησιμοποιούνται, των συμμετεχόντων καλλιτεχνών και άλλα.
Βλέπε επίσης
* Κατηγορία:Τελετουργία Κατηγορία:Μουσική μορφολογία Κατηγορία:Μουσικές συνθέσεις
Γκάμπα Οσάκα
Η Γκάμπα Οσάκα είναι ιαπωνική επαγγελματική ποδοσφαιρική ομάδα, η οποία αγωνίζεται στη Τζε 1 Λιγκ, την πρώτη κατηγορία της Ιαπωνίας. Ιδρύθηκε το 1991. Αγωνίζεται στο "Πανασόνικ Σουίτα Στέιντιουμ" (Panasonic Suita Stadium), χωρητικότητας 39.915 θεατών. Έχει κατακτήσει 2 πρωταθλήματα Ιαπωνίας, το 2005 και το 2014, 5 κύπελλα (1990, 2008, 2009, 2014, 2015), 2 Λιγκ Καπ Ιαπωνίας (2007, 2014) και 2 Σούπερ Καπ Ιαπωνίας (2007, 2015). Επιπρόσθετα, έχει κατακτήσει 1 Κύπελλο Πρωταθλητριών Ποδοσφαίρου Ασίας το 2008 και μια τρίτη θέση στο Παγκόσμιο Κύπελλο Συλλόγων το 2008.
Εξωτερικοί σύνδεσμοι
Κατηγορία:Γκάμπα Οσάκα Κατηγορία:Ιδρύσεις ποδοσφαιρικών ομάδων το 1980 Κατηγορία:Ποδοσφαιρικές ομάδες Ιαπωνίας
Πυραυλάκατος
Πυραυλάκατοι ή ταχέα περιπολικά κατευθυνομένων βλημάτων είναι πλοία με μικρό, σχετικά, εκτόπισμα (βύθισμα) και μεγάλη ταχύτητα. Ο οπλισμός τους αποτελείται από κατευθυνόμενα βλήματα, πυροβόλα μεγάλης ταχυβολίας και τορπίλες.
Πυραυλάκατοι του Ελληνικού Πολεμικού Ναυτικού
thumb|right|ΤΠΚ Ρουσσεν, P-67 μικρογραφία|Η Πυραυλάκατος Τρουπάκης P-23 του Ελληνικού Πολεμικού Ναυτικού Πυραυλάκατοι Τύπου «La Combattante III»
Πυραυλάκατοι Τύπου «La Combattante IIIB»
Πυραυλάκατοι Τύπου 148
Πυραυλάκατοι Τύπου «Super Vita»
Κατηγορία:Πολεμικά πλοία
Υβρίδιο
Υβρίδιο είναι το αποτέλεσμα της διασταύρωσης δύο γενετικά ανόμοιων ατόμων, τα οποία όμως εκφράζουν κάποιο κοινό χαρακτηριστικό με διαφορετικό τρόπο. Πιο συγκεκριμένα, αφορά την ανάμιξη μέσω εγγενούς αναπαραγωγής, δύο ζώων ή φυτών από διαφορετικές ράτσες, ποικιλίες, είδη ή γένη.
μικρογραφία|Υβρίδιο λιονταριού και τίγρης
Εξωτερικοί σύνδεσμοι
Κατηγορία:Εξελικτική βιολογία Κατηγορία:Βοτανική  Κατηγορία:Βιολογικοί όροι Κατηγορία:Βοτανολογική ονοματολογία
Τάρτσο
Το Τάρτσο (ιταλικά: Tarzo, βενετικά: Tarz) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Νέα Υόρκη
Η Νέα Υόρκη (αγγλικά: New York City, New York), γνωστή επίσης ως Πόλη της Νέας Υόρκης, για να διακριθεί από την ομώνυμη πολιτεία εντός της οποίας βρίσκεται, με πληθυσμό πάνω από 8.804.190 κατοίκους (σύμφωνα με την απογραφή του 2020), αποτελεί την μεγαλύτερη σε πληθυσμό και την πιο πυκνοκατοικημένη πόλη των Ηνωμένων Πολιτειών της Αμερικής  και έναν από τους πιο πυκνοκατοικημένους αστικούς οικισμούς στον κόσμο.
Η μητροπολιτική περιοχή της Νέας Υόρκης, έχει πληθυσμό, 20.140.470 κατοίκους (σύμφωνα με την απογραφή του 2020 ). Η συνδυασμένη στατιστική περιοχή της Νέας Υόρκης, έχει πληθυσμό 23.58 εκατομμύρια κατοίκους.
Βρίσκεται σε έναν από τους μεγαλύτερους φυσικούς λιμένες του κόσμου. Αποτελείται από πέντε δήμους, καθένας από τους οποίους είναι μια κομητεία της Νέας Υόρκης Οι πέντε δήμοι, Μπρούκλιν, Κουίνς, Μανχάταν, Μπρονξ και Στάτεν Άιλαντ, ενοποιήθηκαν σε μία ενιαία πόλη το 1898. Σύμφωνα με την απογραφή του 2020 στις Ηνωμένες Πολιτείες, η πόλη της Νέας Υόρκης, έχει πληθυσμό 8.804.190 κατοίκων, κατανεμημένοι σε μια έκταση μόλις 305 τετραγωνικών μιλίων / 780 τετραγωνικών χιλιομέτρων. Στη Νέα Υόρκη ομιλούνται πάνω από 800 γλώσσες, κάνοντάς την ως αποτέλεσμα τη πιο γλωσσικά ποικιλόμορφη πόλη του κόσμου. . μικρογραφία|513x513εσ|Πανοραμική άποψη του Μανχάταν Πολλές συνοικίες και μνημεία στην πόλη της Νέας Υόρκης έχουν γίνει γνωστά σε περίπου 62 εκατομμύρια επισκέπτες που δέχεται ετησίως. Αρκετές πηγές την έχουν κατατάξει ως την πιο φωτογραφημένη πόλη στον κόσμο. Η Πλατεία Τάιμς, που έχει ονομαστεί ως το "Σταυροδρόμι του Κόσμου", είναι κομβικό σημείο στην καρδιά του Μανχάταν που οδηγεί στον δρόμο του Μπρόντγουεϊ , ενώ θεωρείται μια από τις πιο πολυσύχναστες διασταυρώσεις πεζών στον κόσμο , καθώς και ένα σημαντικό κέντρο για την βιομηχανία της ψυχαγωγίας. Ονόματα από γέφυρες, ουρανοξύστες, και πάρκα της πόλης είναι γνωστά σε όλο τον κόσμο.
Γεωγραφική θέση
Η Νέα Υόρκη βρίσκεται στην ανατολική ακτή των ΗΠΑ, στα βορειοανατολικά της χώρας. Το κέντρο της πόλης είναι χτισμένο επί της νήσου Μανχάταν στις εκβολές του ποταμού Χάντσον στον Ατλαντικό ωκεανό, με υψόμετρο περίπου 6 μέτρα πάνω από το επίπεδο της θάλασσας. Σήμερα η πόλη έχει επεκταθεί και στις γύρω όχθες του ποταμού Χάντσον αλλά και ενδότερα αυτών.
Διαμερίσματα
Η Νέα Υόρκη αποτελείται από 5 μεγάλα διαμερίσματα (που ονομάζονται boroughs στα Αγγλικά). Το καθένα απ' αυτά αποτελεί μια ξεχωριστή κομητεία.
Γενικά στοιχεία
thumb|180px|Τα πέντε διαμερίσματα:  Μανχάταν ,  Μπρούκλιν ,  Κουίνς ,  Μπρονξ ,  Στάτεν Άιλαντ
Κουίνς
Το Κουίνς (Queens) είναι το μεγαλύτερο σε έκταση διαμέρισμα της Νέας Υόρκης, με πληθυσμό 2.405.000 κατοίκων περίπου και έκταση 282 τ.χ. Ιδρύθηκε το 1683. Εκεί βρίσκονται και τα 2 μεγάλα αεροδρόμια της Νέας Υόρκης, το Λα Γκουάρντια και το Τζον Κένεντι.
Μανχάταν
μικρογραφία|223x223εσ|Η άποψη του Μανχάταν από το κτήριο Ροκφέλερ. Στην περιοχή του Μανχάταν κατοικούσαν οι Λενάπε, από τη γλώσσα των οποίων πήρε την ονομασία της. Το Μανχάταν μπορεί να χωριστεί σε τρεις περιοχές, το κάτω, κεντρικό και άνω Μανχάταν. Ως σύνορά του έχει δυτικά τον ποταμό Χάντσον (Hudson River), ανατολικά τον ποταμό Ιστ (East River), νότια τον κόλπο της Νέας Υόρκης και βόρεια τον ποταμό Χάρλεμ (Harlem River),όπου χωρίζεται με την περιοχή του Bronx και την ηπειρωτική χώρα.
Το Μανχάταν (Manhattan) έχει περίπου 1.700.000 κατοίκους και έκταση 59 τετραγωνικών χιλιομέτρων. Eίναι η πιο πυκνοκατοικημένη κομητεία των Η.Π.Α. με πυκνότητα πληθυσμού 74.781 κάτοικοι ανά τετραγωνικό μίλι. Ουσιαστικά το διαμέρισμα αποτελείται από 4 νησιά συνολικά: το ίδιο το Μανχάταν, που είναι μακράν το μεγαλύτερο από τα 4 νησιά, το μακρόστενο νησί Ρούσεβελτ, το νησί Ουόρντς και το νησί Γκόβερνορς.
Μπρονξ
μικρογραφία|228x228εσ|Μερική άποψη του Μπρόνξ Το Μπρονξ (Bronx) έχει 1.475.000 κατοίκους και έκταση 108 τ.χ. Είναι το μοναδικό διαμέρισμα της Νέας Υόρκης που βρίσκεται στην ηπειρωτική χώρα και όχι πάνω σε νησί. Ονομάστηκε έτσι από έναν Σουηδό μετανάστη, ο οποίος ήταν ο πρώτος άποικος σε αυτή την περιοχή.
Μπρούκλιν
Το Μπρούκλιν (Brooklyn) έχει 2.740.000 κατοίκους και είναι το πολυπληθέστερο διαμέρισμα της Νέας Υόρκης. Βρίσκεται στο νοτιοανατολικό κομμάτι της πόλης και έχει έκταση 182 τετραγωνικών χιλιομέτρων. μικρογραφία|344x344εσ|Πανοραμική άποψη του Μπρούκλιν
Στάτεν Άιλαντ
Το Στάτεν Άιλαντ (Staten Island) έχει μόνο 500.000 κατοίκους και έκταση 151 τ.χ. Είναι νησί και βρίσκεται νότια του Μανχάταν. Ενώνεται ανατολικά με το Μπρούκλιν, μέσω της γέφυρας Βερρατζάνο Νάροους, και στα δυτικά με την πολιτεία του Νιου Τζέρσεϊ, μέσω των γεφυρών Άουτερμπριτζ Κρόσινγκ, Γκαθλς και Μπαγιόν.
Κλίμα
Η πόλη της Νέας Υόρκης έχει εύκρατο κλίμα. Επηρεάζεται κυρίως από τις ηπειρωτικές αέριες μάζες δυτικά της περιοχής. Τα καλοκαίρια είναι γενικά αρκετά ζεστά, ενώ οι χειμώνες πολύ κρύοι, με συχνές χιονοθύελλες. Τον Ιούλιο και τον Αύγουστο καταγράφονται σχεδόν καθημερινά θερμοκρασίες πάνω από 30 βαθμούς, ενώ τον Ιανουάριο η θερμοκρασία πέφτει μερικές φορές και κάτω των -7 βαθμών Κελσίου.
Η μέση βροχόπτωση είναι 1.000 mm και η μέση θερμοκρασία 12 βαθμοί Κελσίου.
17ος αιώνας
Οι πρώτες αποστολές στην σημερινή περιοχή της Νέας Υόρκης έγιναν το 1524 και το 1609. Από το 1610 ξεκίνησαν Ολλανδοί έμποροι ένα επικερδές εμπόριο γούνας με τους εκεί κατοικούντες Ινδιάνους. Στις 27. 3. 1614 ιδρύθηκε η εταιρεία των Νέων Κάτω Χωρών.
Οι πρώτοι άποικοι άρχισαν να φθάνουν στην Νέα Υόρκη το 1624 και ήταν Ολλανδοί. Το 1626 αγοράστηκε το νησί Μανχάταν από τους Ινδιάνους για 24 δολάρια και έτσι εγκαταστάθηκαν περισσότεροι Ολλανδοί. Η νέα αυτή αποικία πήρε το όνομα Νέο Αμστερνταμ. Με το πέρασμα των χρόνων χτίστηκε το πρώτο νοσοκομείο, το πρώτο σχολείο και η πρώτη φυλακή. Το 1652 χτίστηκε, εκεί που σήμερα βρίσκεται η περίφημη Γουόλ Στριτ, ένα προστατευτικό τείχος. Το 1664 η εξουσία πέρασε από τους Ολλανδούς στους Άγγλους, οι οποίοι επιτέθηκαν στην πόλη και την κατέλαβαν αναίμακτα. Τότε μετονομάστηκε σε Νέα Υόρκη προς τιμήν του δούκα της Υόρκης, αδελφού του τότε Βασιλέα της Αγγλίας, ο οποίος και διοικούσε τον Αγγλικό Στόλο. Το 1673 η αποικία πέρασε και πάλι στα χέρια των Ολλανδών, για λίγο όμως, καθώς από το 1674 η Νέα Υόρκη βρέθηκε οριστικά στα χέρια των Άγγλων.
18ος αιώνας
Στον 18ο αιώνα η Νέα Υόρκη συμμετείχε έντονα στον Αγώνα της Ανεξαρτησίας των Αμερικανών όπου οι Αμερικάνοι αντιστάθηκαν στους Άγγλους και στους φόρους τους. Το 1776 έγινε το κυρίως καταφύγιο του Τζόρτζ Ουάσινγκτον. Το 1783 οι τελευταίοι Άγγλοι εγκατέλειψαν την Νέα Υόρκη, καθώς αναγνωρίστηκε η Ανεξαρτησία της Αμερικής. Από το 1788 ως το 1790 η Νέα Υόρκη ήταν η πρωτεύουσα των (τότε) Η.Π.Α. Το 1792 ιδρύθηκε το Χρηματιστήριο της Νέας Υόρκης.
19ος αιώνας
Στις αρχές του 19ου αιώνα η πόλη άρχισε να μεγαλώνει όσο ποτέ πριν. Το 1811 κατασκευάστηκαν σε ολόκληρο το Μανχάταν δρόμοι. Το 1825 εγκαινιάστηκε το κανάλι της λίμνης Ήρι, και έτσι οι Μεγάλες Λίμνες συνδέονταν με την Νέα Υόρκη και τον Ατλαντικό Ωκεανό. Η Νέα Υόρκη έγινε το επίκεντρο του αμερικανικού κράτους. Στα μέσα του 19ου αιώνα ξεκίνησαν τα σχέδια για ένα μεγάλο κεντρικό πάρκο, το Σέντραλ Παρκ. Το 1866 αυτό το τεράστιο πάρκο ήταν έτοιμο. Στο δεύτερο μισό του 19ου αιώνα αυξήθηκε πάρα πολύ η μετανάστευση στην Νέα Υόρκη. Κυρίως μετανάστευαν Ιρλανδοί, Ιταλοί και Γερμανοί με την ελπίδα για ένα καλύτερο αύριο. Η εγκληματικότητα όμως ήταν μεγάλη και οι συνθήκες ζωής για τους νεοφερμένους αποίκους πολύ άσχημες.
20ός αιώνας
Ήδη στο πρώτο μισό του 20ού αιώνα, η Νέα Υόρκη έγινε το κέντρο του διεθνούς εμπορίου και της βιομηχανίας. Ωστόσο, η παγκόσμια οικονομική κρίση του 1929, επηρέασε πολύ βαθιά την πόλη (κραχ). Το ποσοστό ανεργίας αυξήθηκε στο 25%. Η κατάσταση άρχισε να βελτιώνεται το 1933. Τότε άρχισαν να χτίζονται οι πρώτοι ουρανοξύστες. Μετά τον Β΄ παγκόσμιο πόλεμο παρατηρήθηκε νέα οικονομική ύφεση. Η μεσαία αστική τάξη μετακινήθηκε στα προάστια και η βιομηχανία παρήκμασε. Στην δεκαετία του 1960 έγιναν έντονες και οι εκδηλώσεις ρατσισμού, κυρίως προς τους Αφροαμερικανούς. Μέχρι το τέλος της δεκαετίας η πόλη έχασε τον τίτλο της ως το επίκεντρο της ναυτιλίας των Η.Π.Α. καθώς η εμπορευματοκιβωτιοποίηση άρχισε να αλλάζει τα δεδομένα και τις απαιτήσεις των λιμανιών. Μετά το 1980 άρχισε μία μεγάλη οικονομική ανάπτυξη. Η Γουόλ Στριτ, όπως αποκαλείται το Χρηματιστήριο της πόλης, που εδρεύει στον ομώνυμο δρόμο, έγινε και πάλι παγκόσμια δύναμη. Παράλληλα σημειώθηκε σημαντική μείωση της εγκληματικότητας με τη φιλοσοφία της "μηδενικής ανοχής" του τότε Δημάρχου Ρούντι Τζουλιάνι.
21ος αιώνας
Στις 11 Σεπτεμβρίου του 2001, η Νέα Υόρκη επλήγη από τρομοκρατικό χτύπημα. Οι Δίδυμοι Πύργοι, το επονομαζόμενο Παγκόσμιο Κέντρο Εμπορίου (World Trade Center), χτυπήθηκαν από δύο μεγάλα επιβατηγά αεροσκάφη. Το αποτέλεσμα ήταν οι Πύργοι να καταρρεύσουν και να χάσουν την ζωή τους συνολικά 3.000 άνθρωποι.
Πολιτισμός και αξιοθέατα
Η Νέα Υόρκη διαθέτει πολλά αξιοθέατα, μεταξύ των οποίων 500 γκαλερί τέχνης, 150 μουσεία, πάνω από 100 θέατρα, δεκάδες εμπορικά καταστήματα και 17.000 εστιατόρια. Η πόλη θεωρείται ως πολιτιστικό και καλλιτεχνικό κέντρο της Ανατολικής Ακτής των ΗΠΑ. Στο Μανχάταν βρίσκονται αποκλειστικά και μόνο πανύψηλοι ουρανοξύστες. Το 1902 χτίστηκε ο πρώτος ουρανοξύστης, ενώ κατά τη διάρκεια του πρώτου μισού του 20ού αιώνα κατασκευάστηκαν ουρανοξύστες γοτθικού και Αρ Ντεκό ρυθμού, όπως το κτήριο της Chrysler το 1930, ενώ το 1931 κατασκευάστηκε το Empire State Building, ψηλότερο κτίριο στο κόσμο για πάνω από 40 χρόνια.
Αναμφίβολα το ορόσημο της Νέας Υόρκης είναι το άγαλμα της ελευθερίας, που το 1886 τοποθετήθηκε στο νησί της Ελευθερίας, νότια του Μανχάταν, ως δώρο της Γαλλικής Δημοκρατίας. Δημιουργός του ήταν ο γλύπτης Φρεντερίκ Μπαρτολντί (Frédéric Auguste Bartholdi). Άλλα αξιοθέατα είναι η γέφυρα του Μπρούκλιν, το Madison Square Garden, και ο τεράστιος σιδηροδρομικός σταθμός "Grand Central Terminal", κατασκευασμένος το 1903. Παγκοσμίου φήμης είναι επίσης τα μουσεία Γκούγκενχάιμ (Guggenheim), Μητροπολιτικό Μουσείο Τέχνης (Νέα Υόρκη) και Μουσείο Μοντέρνας Τέχνης (ΜοΜΑ), αλλά υπάρχουν και δεκάδες άλλα αξιόλογα.
Μεταφορές
Η Νέα Υόρκη, έχει ένα ολοκληρωμένο, εκτεταμένο και αρκετά περίπλοκο σύστημα μεταφορών.
Σιδηροδρομικό δίκτυο
μικρογραφία|Συρμός από το [[Μετρό Νέας Υόρκης|Μετρό της Νέας Υόρκης.]] Το Μετρό της Νέας Υόρκης (New York Subway), είναι το μεγαλύτερο σύστημα μετρό στον κόσμο, με 472 σταθμούς σε λειτουργία, το οποίο λειτουργεί σε 24ωρη βάση, διαθέτοντας 36 γραμμές. Με συνεχή λειτουργία από το 1904, είναι από τα παλαιότερα συστήματα μετρό παγκοσμίως. Αποτελεί το πιο πολυσύχναστο μετρό στο δυτικό ημισφαίριο, δεχόμενο περίπου 1.76 δισεκατομμύρια επιβάτες ετησίως. Ο κεντρικός σιδηροδρομικός σταθμός της Νέας Υόρκης, είναι ο Τερματικός Σταθμός Γκραντ Σέντραλ (Grand Central Terminal), ο οποίος είναι ταυτόχρονα ο μεγαλύτερος σιδηροδρομικός σταθμός στον κόσμο.
Το ευρύτερο σιδηροδρομικό και προαστιακό δίκτυο της Νέας Υόρκης, είναι το μεγαλύτερο στις Ηνωμένες Πολιτείες. Οι προαστιακοί σιδηρόδρομοι αποτελούνται από τους: Long Island Rail Road (Προαστιακός σιδηρόδρομος του Λονγκ Άιλαντ), Metro-North Railroad (Προαστιακός σιδηρόδρομος που συνδέει τα βόρεια προάστια της Νέας Υόρκης, με περιοχές στο Κονέκτικατ), και τον NJ Transit Rail Operations (Προαστιακός σιδηρόδρομος που συνδέει την Νέα Υόρκη με την πολιτεία του Νιου Τζέρσεϊ).
Λεωφορεία
Το σύστημα δημόσιων λεωφορείων της Νέας Υόρκης, λειτουργεί όλο το 24ωρο και αποτελεί το μεγαλύτερο στην Βόρεια Αμερική. Ο κεντρικός τερματικός σταθμός Port Authority Bus Terminal, με πάνω από 7.000 λεωφορεία και πάνω από 200.000 επιβάτες καθημερινά, αποτελεί τον πιο πολυσύχναστο σταθμό λεωφορείων στον κόσμο.
Αεροπορική σύνδεση
μικρογραφία|235x235εσ|Στιγμιότυπο από το [[Διεθνές Αεροδρόμιο Τζον Κένεντι|Αεροδρόμιο Κέννεντι. ]] Αεροπορικά, η Νέα Υόρκη, έχει τον πιο πολυσύχναστο εναέριο χώριο στις Ηνωμένες Πολιτείες, και έναν από τους πιο πολυσύχναστους εναέριους χώρους στον κόσμο. Τα κύρια πιο πολυσύχναστα αεροδρόμια στην πόλη, είναι το Διεθνές Αεροδρόμιο Τζον Φ. Κέννεντι (το οποίο βρίσκεται στο νοτιοανατολικό μέρος του Κουίνς), το Διεθνές Αεροδρόμιο Νιόυαρκ Λίμπερτι (το οποίο βρίσκεται στο Νιούαρκ του Νιου Τζέρσεϊ), και το Αεροδρόμιο Λα Γκουάρντια (το οποίο βρίσκεται στο Κουίνς, κοντά στην Αστόρια).
Το Διεθνές Αεροδρόμιο Τζον Φ. Κέννεντι (JFK), αποτελεί την πιο πολυσύχναστη διεθνής πύλη στις Ηνωμένες Πολιτείες από απόψη επιβατών, και επίσης αποτελεί από ένα από τα πιο πολυσύχναστα αεροδρόμια στις ΗΠΑ και στον κόσμο. Μαζί με το Διεθνές Αεροδρόμιο Νιούαρκ Λίμπερτι, αποτελούν από τις σημαντικότερες εναέριες αρτηρίες στην Βόρεια Αμερική.
Σημειώσεις
<references group="lower-greek/>
Ψηφιακό αρχείο ΕΡΤ
Κατηγορία:Πόλεις της Νέας Υόρκης Κατηγορία:Νέα Υόρκη Κατηγορία:Μητροπολιτικές περιοχές __ΕΥΡΕΤΗΡΙΟ__
Ακαδημία Νεπάλ Μπάσα
Η Ακαδημία Νεπάλ Μπάσα είναι οργάνωση για τα Νεπάλ Μπάσα. Προωθεί τα Νεπάλ Μπάσα και αποσκοπεί στην ανάπτυξη της γλώσσας. Ωστόσο, προς το παρόν καταγράφει και κάνει συστηματική μελέτη του πολιτισμού των Νεβάρ πριν να είναι πολύ αργά και ξεχαστεί και χαθεί λόγω των αλλαγών και του εκσυγχρονισμού, της ταχείας βελτίωσης στην πληροφορική, των συστημάτων μεταφορών και επικοινωνιών και τις επιπτώσεις του μικτού και εισαγόμενου πολιτισμού.
Ιστορία
Στις 18 Ιανουαρίου 1992, η Νεπάλ Μπάσα Παρισάντ οργάνωσε συμπόσιο με διακεκριμένους επιστήμονες, διανοούμενους, συγγραφείς, καλλιτέχνες και κοινωνικούς λειτουργούς της κοινότητας των Νεβάρ για να συζητήσουν σχετικά με την ανάγκη δημιουργίας ενός έγκυρου ακαδημαϊκού ιδρύματος που θα εργάζεται συστηματικά για τη διατήρηση και την προώθηση της Νεπάλ Μπάσα και της πολιτιστικής κληρονομιάς των Νεβάρ.
Στις 5 Σεπτεμβρίου 1992, συνέβη η επίσημη έγκριση του καταστατικού της ακαδημίας Νεπάλ Μπάσα ενώ εγκρίθηκε και το Ακαδημαϊκό Συμβούλιο, με μέγιστο αριθμό 75 μελών. Στη συνέχεια, η Ακαδημία Νεπάλ Μπάσα ιδρύθηκε ως αυτοδιοικούμενο νομικό πρόσωπο.
Έργα
Τα έργα της ακαδημίας περιλαμβάνουν:
Εξωτερικοί σύνδεσμοι
Κατηγορία:Νεπάλ
Πανηγυρική ομιλία καρναβαλιού
Η πανηγυρική ομιλία καρναβαλιού (γερμ. Büttenrede) είναι αναπόσπαστο μέρος της γερμανικής διασκέδασης κατά την διάρκεια του παραδοσιακού καρναβαλιού. Πρόκειται για ομιλία εύθυμου χαρακτήρα με σατυρικό περιεχόμενο που γίνεται από τον γιορταστικό άμβωνα στα πλαίσια δημόσιας γιορταστικής εκδήλωσης συνήθως σε τοπική διάλεκτο και με πολύ αφέλεια που κυριολεκτικά αφοπλίζει και συναρπάζει το ακροατήριο.
Ιστορική αναδρομή
Οι ρίζες του εθίμου φτάνουν μέχρι τον μεσαίωνα. Την περίοδο του καρναβαλιού, ο απλός λαός είχε το δικαίωμα να καταγγέλνει την εξουσία για τα όσα κακώς έπραξαν. Το καρναβάλι ήταν η εποχή των τρελών, οι οποίοι είχαν το ελεύθερο.
Εξωτερικοί σύνδεσμοι
Κατηγορία:Λαϊκές παραδόσεις της Γερμανίας
Άντριγια Μοχορόβιτσιτς
Ο Άντριγια Μοχορόβισιτς (Andrija Mohorovičić, IPA ['ʌndɹɪja mɔhɔ'ɹɔvɪtʃɪtʃ], 23 Ιανουαρίου 1857 – 18 Δεκεμβρίου 1936) ήταν Κροάτης γεωλόγος, μετεωρολόγος και σεισμολόγος. Είναι γνωστός για την ανακάλυψη της επιφάνειας γεωσεισμικής ασυνέχειας Μοχορόβισιτς ή Moho, η οποία αποτελεί το σύνορο μεταξύ του γήινου φλοιού και του εξωτερικού μανδύα.
12 Φεβρουαρίου
11 Φεβρουαρίου | 12 Φεβρουαρίου | 13 Φεβρουαρίου
Ορθόδοξη Εκκλησία
Κατηγορία:Ημέρες του έτους
Λαγούσες (αποσαφήνιση)
Το τοπωνύμιο Λαγούσες χρησιμοποιείται στις παρακάτω περιοχές:
Κωλαίος ο Σάμιος
Ο Κωλαίος ήταν αρχαίος Έλληνας από τη Σάμο, που ανακάλυψε το Γιβραλτάρ τυχαία.
Βιογραφία
Πηγαίνοντας στην Αίγυπτο σε κάποιο ταξίδι του, ο Κωλαίος έπεσε σε καταιγίδα και παρασύρθηκε από τους ισχυρούς ανέμους. Όταν επέστρεψε στη Σάμο, διηγούνταν έντρομος τα ύψους 70 μέτρων κύματα που αντιμετώπισε.
Η μοναδική μαρτυρία που έχουμε για τον Κωλαίο και το γεγονός είναι από τον Ηρόδοτο.
Κατηγορία:Έλληνες θαλασσοπόροι Κατηγορία:Αρχαίοι Σάμιοι
Εξέγερση του Πολυτεχνείου
Η εξέγερση του Πολυτεχνείου ήταν μαζική εκδήλωση λαϊκής αντίθεσης απέναντι στη στρατιωτική δικτατορία, που έλαβε χώρα στην ελληνική επικράτεια μεταξύ 14 και 17 Νοεμβρίου του 1973. Ξεκίνησε στις 14 Νοεμβρίου με την κατάληψη του Εθνικού Μετσόβιου Πολυτεχνείου, από φοιτητές και σπουδαστές. Αυτή κλιμακώθηκε σε αντιδικτατορική εξέγερση στην οποία ενσωματώθηκαν μετέπειτα πολίτες, εργάτες, και διαμαρτυρόμενοι αγρότες.
Κατεστάλη αιματηρά πρωί της 17ης Νοεμβρίου, με την είσοδο άρματος μάχης στον χώρο του πολυτεχνείου και την επαναφορά σε ισχύ του σχετικού στρατιωτικού νόμου που απαγόρευε τις συγκεντρώσεις και την κυκλοφορία σε Αθήνα και Θεσσαλονίκη.
Αίτια των γεγονότων
Το 1973 βρίσκει τον πραξικοπηματία πρωθυπουργό της χώρας, Γεώργιο Παπαδόπουλο, να έχει ξεκινήσει διαδικασία φιλελευθεροποίησης του καθεστώτος, η οποία συμπεριλάμβανε την αποφυλάκιση των πολιτικών κρατουμένων και μερική άρση της λογοκρισίας. Επίσης, εκλογές στις 10 Φεβρουαρίου 1974, για επιστροφή σε πολιτική διακυβέρνηση υπό το αναθεωρημένο σύνταγμα του 1968. Το σύνταγμα αυτό, όμως, διατηρούσε τη θέση του Στρατού στο σύστημα εξουσίας και τη δυνατότητά του να επεμβαίνει στην πολιτική ζωή της χώρας, όποτε το έκρινε απαραίτητο. Ωστόσο, παρά τη ευμενή υποδοχή από την πλειοψηφία του αστικού πολιτικού κόσμου, το ΚΚΕ και το ΠΑΚ επέκριναν τα σχέδια της χούντας καθώς επρόκειτο για προσχηματική φιλελευθεροποίηση η οποία δεν θα επέφερε ουσιαστικές αλλαγές στο υπάρχον καθεστώς.
Η χούντα, στην προσπάθειά της να ελέγξει κάθε πλευρά της πολιτικής, είχε αναμιχθεί στον φοιτητικό συνδικαλισμό από το 1967, απαγορεύοντας τις φοιτητικές εκλογές στα πανεπιστήμια, στρατολογώντας υποχρεωτικά τους φοιτητές, και επιβάλλοντας μη εκλεγμένους ηγέτες των φοιτητικών συλλόγων στην Εθνική Φοιτητική Ένωση Ελλάδας (ΕΦΕΕ). Αυτές οι ενέργειες δημιούργησαν έντονα αντιδικτατορικά αισθήματα στους φοιτητές, όπως αυτόν της Γεωλογίας, Κώστα Γεωργάκη, ο οποίος αυτοπυρπολήθηκε δημόσια το 1970 στην Γένοβα της Ιταλίας σε ένδειξη διαμαρτυρίας εναντίον της χούντας. Με αυτή την εξαίρεση, η πρώτη μαζική δημόσια εκδήλωση διαμαρτυρίας κατά του καθεστώτος ήρθε από τους φοιτητές, στις 21 Φεβρουαρίου 1973.
Η εξέγερση των φοιτητών επηρεάστηκε επίσης σημαντικά και από τα νεανικά κινήματα της δεκαετίας του '60, και ειδικά από τα γεγονότα του Μάη του '68.
Τα γεγονότα
μικρογραφία|Η πύλη του Πολυτεχνείου, 17 Νοεμβρίου 2011 μικρογραφία|Η κατεστραμμένη πύλη του ιδρύματος, την οποία κατέρριψε το άρμα μάχης στις 17 Νοεμβρίου του 1973, και το γλυπτό «Προς τιμήν των θυμάτων» του [[Μέμος Μακρής|Μέμου Μακρή.]] Στις 14 Νοεμβρίου 1973 φοιτητές του Πολυτεχνείου αποφάσισαν αποχή από τα μαθήματα και ξεκίνησαν διαδηλώσεις εναντίον του βάναυσου στρατιωτικού καθεστώτος. Οι φοιτητές που αυτοαποκαλούνταν «Ελεύθεροι Πολιορκημένοι», οχυρώθηκαν μέσα στο κτίριο της σχολής επί της οδού Πατησίων και ξεκίνησαν τη λειτουργία του ανεξάρτητου ραδιοφωνικού σταθμού του Πολυτεχνείου. Ο πομπός κατασκευάστηκε μέσα σε λίγες ώρες στα εργαστήρια της σχολής Ηλεκτρολόγων Μηχανικών από τον Γιώργο Κυρλάκη. Το, πλέον ιστορικό, μήνυμά τους ήταν: «Εδώ Πολυτεχνείο! Λαέ της Ελλάδας το Πολυτεχνείο είναι σημαιοφόρος του αγώνα μας, του αγώνα σας, του κοινού αγώνα μας ενάντια στη δικτατορία και για την Δημοκρατία». Εκφωνητές του σταθμού ήταν η Μαρία Δαμανάκη, ο Δημήτρης Παπαχρήστος και ο Μίλτος Χαραλαμπίδης. Το πρώτο βράδυ της κατάληψης του Πολυτεχνείου μια ομάδα περίπου εκατό χουντικών νεολαίων της οργάνωσης Κόμμα 4ης Αυγούστου (Κ4Α) του Κώστα Πλεύρη μαζί με ασφαλίτες και παρακρατικούς αποφάσισαν να οργανώσουν εισβολή στο Πολυτεχνείο, αλλά ελλείψει σχεδιασμού και ηγεσίας περιορίστηκαν στην παρεμπόδιση της τροφοδοσίας των φοιτητών από εξωτερικές ομάδες περιφρούρησης.
Οι διαδηλώσεις, τα συλλαλητήρια και οι εκδηλώσεις κατά του καθεστώτος της Χούντας αυξήθηκαν. Κυρίως στην Αθήνα, αλλά και σε σημεία της επαρχίας, δημιουργήθηκαν συνθήκες εξέγερσης. Από τις 14 μέχρι και τις 17 Νοεμβρίου (και πιο περιορισμένα μέχρι τις 18) στήθηκαν οδοφράγματα και διεξήχθησαν οδομαχίες μεταξύ εξεγερμένων και αστυνομίας. Τη νύχτα της 16ης Νοεμβρίου η ίδια ομάδα νεολαίων του Κ4Α που είχε συγκεντρωθεί το πρώτο βράδυ, μεταξύ των οποίων φέρεται να συμμετείχε και ο - χρόνια αργότερα - αρχηγός και ιδρυτής της Χρυσής Αυγής, δεκαεξάχρονος έφηβος τότε, Νίκος Μιχαλολιάκος - εκτός όσων είχαν αποφασίσει να συνδράμουν τις δυνάμεις καταστολής, όπως ο Ηλίας Τσιαπούρης, που μαζί με άλλους παρακρατικούς κατηγορήθηκε ότι πυροβολούσε διαδηλωτές από την ταράτσα του Υπουργείου Δημοσίας Τάξεως - συγκεντρώθηκαν έξω από τα γραφεία της οργάνωσης, στη διασταύρωση των οδών Μπουμπουλίνας και Αλεξάνδρας. Διασκορπίστηκαν, ωστόσο, μετά την επίθεση ενός αγήματος αστυνομικών που δεν αντιλήφθηκε την ταυτότητά τους.
Στις 3 π.μ. της 17ης Νοεμβρίου, και ενώ οι διαπραγματεύσεις για ασφαλή αποχώρηση των φοιτητών από το χώρο του Πολυτεχνείου βρίσκονταν σε εξέλιξη, αποφασίστηκε από τη μεταβατική κυβέρνηση η επέμβαση του στρατού και ένα από τα τρία άρματα που είχαν παραταχθεί έξω από τη σχολή, γκρέμισε την κεντρική πύλη. Κατά την είσοδο του άρματος, υποστηρίζεται, χωρίς να έχει αποδειχθεί, ότι συνεθλίβησαν 2–3 φοιτητές που βρίσκονταν πίσω από την πύλη (γεγονός «λίαν πιθανό αλλά ανεπιβεβαίωτο» σύμφωνα με το πόρισμα του εισαγγελέα Τσεβά). Επίσης, από τα συντρίμμια τραυματίστηκε σοβαρά, με συντριπτικά κατάγματα στα πόδια, η φοιτήτρια Πέπη Ρηγοπούλου. Ο σταθμός του Πολυτεχνείου έκανε εκκλήσεις στους στρατιώτες να αψηφήσουν τις εντολές των ανωτέρων τους και στη συνέχεια ο εκφωνητής απήγγειλε τον Ελληνικό Εθνικό Ύμνο. Η μετάδοση συνεχίστηκε ακόμα και μετά την είσοδο του άρματος στον χώρο της σχολής. Οι φοιτητές που είχαν παραμείνει στο Πολυτεχνείο, μαζεύτηκαν στο κεντρικό προαύλιο, ψάλλοντας τον εθνικό ύμνο. Η πτώση της πύλης ακολουθήθηκε από την είσοδο μιας μονάδας ενόπλων στρατιωτών των ΛΟΚ που οδήγησαν τους φοιτητές, χωρίς βία, έξω από το Πολυτεχνείο, μέσω της πύλης της οδού Στουρνάρη. Οι αστυνομικές δυνάμεις που περίμεναν στα δυο πεζοδρόμια της Στουρνάρη επιτέθηκαν στους φοιτητές, την έξοδο των οποίων αποφασίζουν (σύμφωνα και με το πόρισμα του εισαγγελέα Τσεβά) να περιφρουρήσουν κάποιοι από τους στρατιώτες, οι οποίοι σε ορισμένες περιπτώσεις επενέβησαν και εναντίον των αστυνομικών που βιαιοπραγούσαν στους φοιτητές. Πολλοί φοιτητές βρήκαν καταφύγιο σε γειτονικές πολυκατοικίες. Ελεύθεροι σκοπευτές της αστυνομίας άνοιξαν πυρ από γειτονικές ταράτσες, ενώ άνδρες της ΚΥΠ καταδίωξαν τους εξεγερθέντες. Οι εκφωνητές του σταθμού του Πολυτεχνείου παρέμειναν στο πόστο τους και συνέχισαν να εκπέμπουν για 40 λεπτά μετά την έξοδο, οπότε και συνελήφθησαν.
Οι νεκροί του Πολυτεχνείου
thumb|right|Η πρώτη λίστα με τους καταγεγραμμένους νεκρούς της Εξέγερσης του Πολυτεχνείου, όπως δόθηκε σε συνέντευξη Τύπου που διοργάνωσε ο υφυπουργός της Χούντας Σπύρος Ζουρνατζής στις 19 Νοεμβρίου 1973, από τον προϊστάμενο της Ιατροδικαστικής Υπηρεσίας Αθηνών Δημήτρη Καψάσκη. Αναφέρονται τα ονόματα των νεκρών που είχαν νεκροτομηθεί ως το απόγευμα της Κυριακής 18 Νοεμβρίου 1973.
Στρατιώτες και αστυνομικοί έβαλαν με πραγματικά πυρά κατά πολιτών μέχρι και την επόμενη μέρα, με συνέπεια αρκετούς θανάτους στον χώρο γύρω από το Πολυτεχνείο, αλλά και στην υπόλοιπη Αθήνα. Η πρώτη επίσημη καταγραφή, τον Οκτώβριο του 1974, από τον εισαγγελέα Δημήτρη Τσεβά, εντόπισε 18 επίσημους ή πλήρως βεβαιωθέντες νεκρούς και 16 άγνωστους «βασίμως προκύπτοντες». Ένα χρόνο αργότερα, ο αντιεισαγγελέας εφετών Ιωάννης Ζαγκίνης έκανε λόγο για 23 νεκρούς, ενώ κατά τη διάρκεια της δίκης που ακολούθησε προστέθηκε ακόμη ένας. Οι πρώτες δημοσιογραφικές προσπάθειες για την καταγραφή των γεγονότων μιλούσαν για 59 νεκρούς ή και 79 θύματα, με βάση τον κατάλογο Γεωργούλα. Σύμφωνα με έρευνα του Διευθυντή Ερευνών του Εθνικού Ιδρύματος Ερευνών, Λεωνίδα Καλλιβρετάκη, το 2003, ο αριθμός των επωνύμων νεκρών ανερχόταν σε 24, ενώ αυτός των νεκρών αγνώστων στοιχείων σε 16. Το 2009 δημοσίευσε κατάλογο με τους 24 επώνυμους νεκρούς.
Η δίκη για τα γεγονότα
Στις 30 Δεκεμβρίου του 1975 και μετά από ακροαματική διαδικασία 2,5 μηνών και διάσκεψη 6 ημερών ενώπιον του πενταμελούς εφετείου Αθηνών, εκδόθηκε η απόφαση του δικαστηρίου το οποίο κήρυξε ένοχους τους 20 από τους 32 κατηγορούμενους, αθωώνοντας 12. Οι κύριες ποινές που επιβλήθηκαν ήταν:
Συνέπειες - απόηχος
μικρογραφία|Το Μνημείο των πεσόντων Ηρώων του Πολυτεχνείου στον δημοτικό κήπο [[Δράμα (πόλη)|Δράμας]] Η αιματηρή καταστολή της εξέγερσης, που –όπως προκύπτει από την επισκόπηση του καταλόγου των καταγεγραμμένων νεκρών– χαρακτηρίσθηκε από δολοφονίες πολιτών ακόμη και δυο μέρες μετά τη στιγμή της εισόδου του τανκ στον περίβολο του Πολυτεχνείου, με κύρια αιτία την κήρυξη στρατιωτικού νόμου, προκάλεσε ποικίλες αντιδράσεις.
Κατά τους Σ. Σακελλαρόπουλο, Π. Σωτήρη, η εξέγερση του Πολυτεχνείου σήμανε την ανατροπή της διαδικασίας «φιλελευθεροποίησης» και την αρχή του τέλους για τη χούντα, καθώς οι εξελίξεις δεν επέτρεπαν πια τη συνδιαλλαγή με την τελευταία. Επίσης, αποτέλεσε τομή για τη νεότερη ελληνική πολιτική ιστορία καθώς, μέσω της εξέγερσης, η κοινωνική δυσαρέσκεια κατά των οικονομικών ανισοτήτων και του περιορισμού των πολιτικών ελευθεριών, η οποία χαρακτήριζε το μετεμφυλιακό κράτος εν γένει, μετατοπίστηκε προς τα αριστερά. Ωστόσο, τα κόμματα της Αριστεράς αιφνιδιάστηκαν από τη δυναμική της εξέγερσης και δεν μπόρεσαν να τη μετουσιώσουν σε ουσιαστική ρήξη με τους αστικούς σχεδιασμούς.
Ο επίσημος εορτασμός της επετείου της εξέγερσης κάθε 17η Νοεμβρίου καθιερώθηκε το 1981, από την τότε νεοεκλεγείσα κυβέρνηση ΠΑΣΟΚ.
Εξωτερικοί σύνδεσμοι
Κατηγορία:Εξέγερση του Πολυτεχνείου Κατηγορία:Ταραχές στην Ελλάδα
Ευθύμιος Μαλάκης
Γεννήθηκε προς το 1115 στην Θήβα της Ελλάδας. Κάποια στιγμή προ του 1166, ορίστηκε ως Μητροπολίτης Νέων Πατρών. Συγγένευε με την οικογένεια των Τορνίκιων, ενώ συνδέθηκε στενά με τους πνευματικούς κύκλους της Πατριαρχικής Σχολής της Κωνσταντινούπολης, καθώς και με εξέχοντες λόγιους-επισκόπους της ύστερης Κομνήνειας περιόδου, όπως ο Αρχιεπίσκοπος Ευστάθιος Θεσσαλονίκης και ο Μιχαήλ Χωνιάτης. Κύρια συγγραφικά έργα του ήσαν ρητορικοί λόγοι, κυρίως προς τιμήν του Αυτοκράτορα Μανουήλ Α΄ Κομνηνού και του στρατηγού του, Αλέξιου Κοντοστέφανου, καθώς και μονωδίες για λογαριασμό φίλων του, συμπεριλαμβανομένου του Ευστάθιου.
Πιθανώς, επίσης, να πρόκειται για τον αρχικό συγγραφέα ακόμη τριών λόγων οι οποίοι εκδόθηκαν από τον Ευθύμιο Τορνίκη, ο οποίος ήταν και ο στενότερος φίλος του Μαλάκη, μάλιστα συνέγραψε μονωδία προς τιμήν του.
Πηγές
Κατηγορία:Βυζαντινοί του 12ου αιώνα Κατηγορία:Βυζαντινοί συγγραφείς Κατηγορία:Ανατολικοί Ορθόδοξοι επίσκοποι του 12ου αιώνα Κατηγορία:Επίσκοποι του 12ου αιώνα Κατηγορία:Υπάτη
Γιοκοχάμα Φ. Μαρίνος
Εξωτερικοί σύνδεσμοι
Κατηγορία:Γιοκοχάμα Φ. Μαρίνος Κατηγορία:Ιδρύσεις ποδοσφαιρικών ομάδων το 1972 Κατηγορία:Ποδοσφαιρικές ομάδες Ιαπωνίας
Ονόματα της Γεωργίας
Η Γεωργία είναι το δυτικό εξώνυμο μιας χώρας του νοτίου Καυκάσου, η οποία είναι γνωστή στα γεωργιανά ως Σακάρτβελο (საქართველო). Η ρωσική ονομασία της χώρας είναι η Γκρούζια (Грузия), ονομασία που έχει υιοθετηθεί σε πολλές άλλες γλώσσες, σλαβικές και μη, καθώς και στην ποντιακή διάλεκτο.
Το ενδώνυμο και το εξώνυμο για τη Γεωργία προέρχονται από το όνομα της περιοχής του Κάρτλι, η οποία βρίσκεται στην κεντρική Γεωργία. (η περιοχή του Κάρτλι αποτέλεσε και τον πυρήνα που σχημάτισε το γεωργιανό κράτος). Σε πηγές που χρονολογούνται από την κλασική αρχαιότητα και τη Βυζαντινή εποχή, η περιοχή του Κάρτλι ήταν γνωστή ως Ιβηρία. Εκεί σχηματίστηκε η πρώιμη, μεσαιωνική πολιτιστική και πολιτική ενότητα των Γεωργιανών.
Η πιθανή προέλευση του ρωσικού και του δυτικού ονόματος για τη χώρα προέρχεται από την περσική ονομασία για τους Γεωργιανούς (γκουργάν, gurğān). Ουσιαστικά, η περσική ονομασία γκουργάν εξελίχθηκε από τη μέση περσική ονομασία βουργκάν/βιρουζάν (η οποία αναφερόταν στην Σασσανκή Ιβηρία). Με τη σειρά της η μέση περσική ονομασία είναι η εξέλιξη της αρχαίας περσικής ονομασίας για τη περιοχή, βαρκάν, η οποία σημαίνει "χώρα των λύκων". Το αρχαίο περσικό όνομα είναι η ρίζα του παλαιού αρμενικού ονόματος για τη χώρα, βιρκ' (վիրք). Από τα αρμενικά το όνομα πέρασε στα αρχαία ελληνικά όπου μετετράπη σε Ιβηρία. Η ονομασία πέρασε στα λατινικά ως Hiberia.
Η πρώτη αναφορά της χώρας με το σημερινό της όνομα, Γεωργία, είναι στον παγκόσμιο χάρτη του Πιέτρο Βεσκόντε (1320). Η επίσημη ονομασία της χώρας στα ελληνικά είναι "Γεωργία". Στο γεωργιανό σύνταγμα γράφεται η εξής πρόταση: "Το επίσημο όνομα του κράτους της Γεωργίας είναι Γεωργία." Πριν από την έγκριση του συντάγματος του 1995 το επίσημο όνομα της χώρας ήταν το Δημοκρατία της Γεωργίας. Από το 2005, η γεωργιανή κυβέρνηση εργάζεται ενεργά για να μειώσει τη χρήση του ρωσογενούς εξωνύμου, Γκρούζια, σε όλο το κόσμο.
Παραπομπές
Κατηγορία:Ιστορία της Γεωργίας Κατηγορία:Λήμματα που περιέχουν κείμενο στα ιαπωνικά
Λαγούσες (Δαρδανέλλια)
Οι Λαγούσες ή Μαυρυές (τουρκικά: Tavşan adaları ή Karayer adaları) είναι συστάδα μικρών ακατοίκητων τουρκικών νησιών στο βόρειο Αιγαίο. Βρίσκονται περίπου τέσσερα ναυτικά μίλια (7 χιλιόμετρα) από την ηπειρωτική ακτή της τουρκικής επαρχίας Δαρδανελλίων (Τσανάκκαλε), 10 χιλιόμετρα βόρεια της Τενέδου και 13 χιλιόμετρα νοτιοδυτικά προς την είσοδο των στενών των Δαρδανελλίων. Η μεγαλύτερη νησίδα της συστάδας, η οποία ονομάζεται Μαύρο ή Λαγούσα (τουρκικά: Tavşan adası), έχει μήκος περίπου 2 χλμ. και πλάτος 600 μέτρων. Νότιά της υπάρχουν τρεις μικρές βραχονησίδες που ονομάζονται Πράσο, Δράπανο και Φιδονήσι.
Οι Λαγούσες κέρδισαν κάποια πολιτική και στρατηγική σημασία στις αρχές του 20ού αιώνα, επειδή τα χωρικά τους ύδατα είναι σημαντικά για τον έλεγχο της εισόδου στα Δαρδανέλλια. Παραχωρήθηκαν στην Τουρκία με τη Συνθήκη της Λωζάνης, όπου αναφέρονται στο άρθρο 12 μαζί με τα κοντινά μεγαλύτερα νησιά Τένεδος και Ίμβρος, ως τα μόνα νησιά του Αιγαίου που πρέπει να παραμείνουν στην Τουρκία και τα οποία είναι πάνω από 3 μίλια (4,8 χλμ) από την ακτή της ηπειρωτικής χώρας.
Σήμερα τα νησάκια είναι ένα δημοφιλές σημείο για λάτρεις των καταδύσεων.
Συλβαίν Φρανσίσκο
Ο Συλβαίν Φρανσίσκο (Sylvain Francisco) (10 Οκτωβρίου 1997) είναι Γάλλος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Γ.Σ. Περιστερίου. Έχει υπάρξει διεθνής με την Εθνική Γαλλίας. Ο Φρανσίσκο έχει γαλλική και αμερικανική υπηκοότητα.
Καριέρα
Ο Συλβαίν Φρανσίσκο έχει καταγωγή από την Ανγκόλα. Συνέχισε τη δευτεροβάθμια εκπαίδευσή του στη Φλόριντα, προτού ενταχθεί στη γαλλική Μετροπολιτάν 92. Στο τέλος της σεζόν 2017-2018, υπέγραψε το πρώτο του επαγγελματικό συμβόλαιο με τον σύλλογο. Ωστόσο, θέλοντας να ενταχθεί στην G-League και τελικά στο NBA, δεν εμφανίστηκε στην προετοιμασία του συλλόγου το επόμενο καλοκαίρι. Τελικά υπέγραψε με την Παρί Μπασκετμπόλ στην LNB Pro B το Δεκέμβριο του 2018. Μετά από δύο σεζόν με την Παρί Μπασκετμπόλ, επέστρεψε στη γαλλική πρώτη κατηγορία υπογράφοντας με την Κοράλ Ροάν Μπασκέτ για τη σεζόν 2020-2021.
Ο Φρανσίσκο αποχώρησε από τη Ροάν τον Ιούνιο του 2021 και υπέγραψε με την ισπανική Μπάσκετ Μανρέσα στο τέλος Αυγούστου 2022. Το καλοκαίρι του 2022 συμμετείχε στο NBA Σάμερ Λιγκ με τους Μιλγουόκι Μπακς. Για τη σεζόν 2022-2023 υπέγραψε με τον Γ.Σ. Περιστερίου.
Στις 24 Φεβρουαρίου 2022, έκανε την πρώτη του συμμετοχή με την Εθνική Γαλλίας, σε προκριματικό αγώνα για το Παγκόσμιο Κύπελλο 2023.
Παραπομπές
Κατηγορία:Γάλλοι καλαθοσφαιριστές Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Εθνικής Γαλλίας Κατηγορία:Καλαθοσφαιριστές Παρί-Λεβαλουά Μπασκέτ Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές Παρί Μπασκετμπόλ Κατηγορία:Καλαθοσφαιριστές Σοράλ Ροάν Κατηγορία:Καλαθοσφαιριστές Μανρέσα Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Καληνύχτα, και Καλή Τύχη
Η ταινία Καληνύχτα, και Καλή Τύχη (πρωτότυπος τίτλος: Good Night, and Good Luck) είναι ο τίτλος αμερικανικής ταινίας, είδους πολιτικού δράματος σε σκηνοθεσία του Τζορτζ Κλούνεϊ και σε σενάριο του ίδιου μαζί με τον Γκραντ Χέσλοου.Επίσης και οι δυο τους πρωταγωνιστούν στην ταινία, μαζί με τον Ντέιβιντ Στράθερν, την Πατρίσια Κλάρκσον, τον Τζεφ Ντάνιελς, τον Ρόμπερτ Ντάουνι Τζούνιορ, και τον Φρανκ Λανγκέλα. Η ταινία είναι παραγωγής της Warner Independent Pictures, που ανήκει στην Warner Bros. Επίσης η ταινία κυκλοφόρησε σε ασπρόμαυρη μορφή, αν και γυρίστηκε ως έγχρωμη και το ασπρόμαυρο προστέθηκε αργότερα, στην διαδικασία της μετα-παραγωγής.
Η ταινία κυκλοφόρησε στους περισσότερους κινηματογράφους παγκοσμίως το 2005. Στην Ελλάδα κυκλοφόρησε στις αρχές Ιανουαρίου του 2006. Απέσπασε κυρίως θετικά σχόλια από τους κριτικούς. Η ταινία επίσης προτάθηκε για διάφορα βραβεία, ανάμεσα σε αυτά και 6 βραβεία Όσκαρ, 6 βραβεία BAFTA, και 4 Χρυσές Σφαίρες. Το Αμερικανικό Ινστιτούτο Κινηματογράφου την έχει κατατάξει ως μια από τις καλύτερες ταινίες του 2005.
Υπόθεση
Ο Έντουαρντ Μόροου είναι ένας επιτυχημένος δημοσιογράφος και παρουσιαστής δύο από τις δημοφιλέστερες εκπομπές λόγου του CBS. Κατά το έτος 1953 καταλήγει να γίνει ένα από τα δυνατά χαρτιά της αμερικανικής τηλεόρασης. Μέχρι τη στιγμή που η δημοσιογραφική του ομάδα βρέθηκε μπροστά σε κάτι σκοτεινότερο από μία ακόμα αποκλειστικότητα. Η έρευνα του Μόροου σχετικά με την αμφιλεγόμενη αποπομπή ενός πιλότου για ασήμαντη αιτία, τον οδηγεί στα επικίνδυνα μονοπάτια του μακαρθισμού και των απαγορευμένων πολιτικών φρονημάτων. Πρόσωπα με φημολογούμενο αριστερό παρελθόν και φιλοκομμουνιστικές απόψεις διώκονται και περιθωριοποιούνται με κάθε κόστος. Ρισκάροντας την προσωπική και επαγγελματική ασφάλεια του ίδιου και των συνεργατών του, ο Μόροου συνεχίζει την έρευνα μέχρι τέλους. Ο Τζόζεφ Μακάρθυ ανοίγει ανοιχτό διάλογο με τον δημοσιογράφο μέσω της τηλεόρασης και εδραιώνει ακόμη περισσότερο την ισχύ του. Η εκπομπή του Μόροου παύει να προβάλλεται. Κι αυτή είναι μονάχα η αρχή. Απο εκεί αρχίζει ο πόλεμος μεταξύ των δυο αυτών προσώπων.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Warner Bros. Κατηγορία:Ταινίες του 2005 Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές πολιτικές δραματικές ταινίες Κατηγορία:Ταινίες παραγωγής Lions Gate Entertainment Κατηγορία:Ταινίες σε σκηνοθεσία Τζορτζ Κλούνεϊ
ΕΡΤ Ηρακλείου
Ιστορικό
Ξεκίνησε να λειτουργεί για πρώτη φορά το 1972 στα μεσαία κύματα, ως ραδιοφωνικός σταθμός της ΥΕΝΕΔ, με πομπό ισχύος 10 KW, ενώ το 1982 υπάγεται στην ΕΡΤ2. Το 1990 εκπέμπει για πρώτη φορά και στα FM με πομπό ισχύος 10KW και το 1995 αποκτά και δεύτερο πομπό ισχύος 5KW που το 2001 αντικαθίσταται από πομπό 10KW.
Από το 2007, ο ραδιοφωνικός σταθμός Ηρακλείου (ως ΕΡΑ Ηρακλείου), εκπέμπει στους 97.5 FM με πομπό ισχύος 2 KW και ο οποίος βρίσκεται στην περιοχή της Ρογδιάς - σε αντικατάσταση του πομπού στη θέση Βασιλικός - καλύπτοντας την πόλη του Ηρακλείου και τα βόρεια όρια του νομού και στους 105.6 FM με πομπό ισχύος 10ΚW και ο οποίος βρίσκεται στην περιοχή Χάρακα, στη θέση Αχεντριάς, καλύπτοντας τα νότια τμήματα του Νομού Ηρακλείου.